Udstillingen af det tyske fly, der blev fundet på en mark ved Birkelse, er klar til at blive åbnet for befolkningen.

Det tyske Messerschmitt-fly, der blev fundet på en mark ved Birkelse er ved at være klar til udstilling. Torsdag åbner udstillingen nemlig på skudehavnsvej i Aalborg. På udstillingen bliver blandt andet flyets motor, agterhjul og maskingevær udstillet. Vragdelene er lagt ud på en model på gulvet, så man får en præcis fornemmelse af, hvordan flyet har været bygget, og hvordan delene har siddet. Udover flyvraget kan man også komme til at se en masse af den tyske pilot Hans Wunderlichs personlige ejendele. Her kan man komme til at se blandt andet pung med mønter, hans soldaterpapirer og også de kondomer der blev fundet blandt hans ejendele. Udstillingen åbner torsdag den 25. maj klokken 13.00 og den holder åbent frem til den 8. juni.